CELEX: 32004L0044
Language: sl
Date: 2004-04-13 00:00:00
Title: Direktiva Komisije 2004/44/ES z dne 13. aprila 2004 o spremembi Direktive 2002/69/ES o določitvi postopkov vzorčenja in analitskih metod za uradni nadzor dioksinov in določanje dioksinu podobnih polikloriranih bifenilov v živilihBesedilo velja za EGP.

Pomembno pravno obvestilo

|

32004L0044

Direktiva Komisije 2004/44/ES z dne 13. aprila 2004 o spremembi Direktive 2002/69/ES o določitvi postopkov vzorčenja in analitskih metod za uradni nadzor dioksinov in določanje dioksinu podobnih polikloriranih bifenilov v živilihBesedilo velja za EGP.  

Uradni list L 113 , 20/04/2004 str. 0017 - 0018 CS.ES poglavje 13 zvezek 34 str. 99  - 101 ET.ES poglavje 13 zvezek 34 str. 99  - 101 HU.ES poglavje 13 zvezek 34 str. 99  - 101 LT.ES poglavje 13 zvezek 34 str. 99  - 101 LV.ES poglavje 13 zvezek 34 str. 99  - 101 MT.ES poglavje 13 zvezek 34 str. 99  - 101 PL.ES poglavje 13 zvezek 34 str. 99  - 101 SK.ES poglavje 13 zvezek 34 str. 99  - 101 SL.ES poglavje 13 zvezek 34 str. 99  - 101

		Direktiva Komisije 2004/44/ESz dne 13. aprila 2004o spremembi Direktive 2002/69/ES o določitvi postopkov vzorčenja in analitskih metod za uradni nadzor dioksinov in določanje dioksinu podobnih polikloriranih bifenilov v živilih(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 85/591/EGS z dne 20. decembra 1985 o uvedbi postopkov Skupnosti za vzorčenje in analizo za nadzor živil, namenjenih za prehrano ljudi [1], in zlasti člena 1 Direktive,ob upoštevanju naslednjega:(1) Direktiva Komisije 2002/69/ES z dne 30. julija 2002 o določitvi postopkov vzorčenja in analitskih metod za uradni nadzor dioksinov in določanje dioksinu podobnih polikloriranih bifenilov v živilih [2] določa posebne določbe v zvezi z postopkom vzorčenja in analitskimi metodami, ki naj se uporabljajo za uradni nadzor.(2) Za vzorčenje zelo velikih rib mora biti vzorčenje določeno, da se zagotovi usklajen pristop v vsej Skupnosti.(3) Zelo pomembno je, da se rezultati analitskega preskušanja poročajo in razlagajo enotno, da se zagotovi usklajeno izvrševanje v Uniji.(4) Zato je treba Direktivo 2002/69/ES ustrezno spremeniti.(5) Ukrepi, predvideni v tej direktivi, so v skladu z mnenjem Stalnega odbora za živilsko verigo in zdravstveno varstvo živali –SPREJELA NASLEDNJO DIREKTIVO:Člen 1Priloga I Direktive 2002/69/ES se spremeni, kakor je določeno v Prilogi I k tej direktivi.Priloga II Direktive 2002/69/ES se spremeni, kakor je določeno v Prilogi II k tej direktivi.Člen 21. Države članice sprejmejo zakone in druge predpise, potrebne za uskladitev s to direktivo najpozneje v 12 mesecih po začetku veljavnosti te direktive. Komisiji nemudoma sporočijo besedilo teh predpisov in korelacijsko tabelo med navedenimi predpisi in to direktivo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.Člen 3Direktiva začne veljati dvajseti dan po objavi v Uradnem listu Evropske unije.Člen 4Ta direktiva je naslovljena na države članice.V Bruslju, 13. aprila 2004Za KomisijoDavid ByrneČlan Komisije[1] UL L 372, 31.12.1985, str. 50. Direktiva, kakor je bila spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).[2] UL L 209, 6.8.2002, str. 5.--------------------------------------------------PRILOGA IPriloga I k Direktivi 2002/69/ES se spremeni na naslednji način:1. V točki 4"Načrt vzorčenja"se za Preglednico 2 vstavi točka 4.1"Posebne določbe za vzorčenje lotov, ki vsebujejo cele ribe":"4.1 Posebne določbe za vzorčenje lotov, ki vsebujejo cele ribeŠtevilo primarnih vzorcev, ki jih je treba vzeti iz lota, je določeno v Preglednici 1. Sestavljeni vzorec, ki združuje vse primarne vzorce, mora imeti maso najmanj 1 kg (glej točko 3.5).- V primeru, ko lot, ki ga je treba vzorčiti, vsebuje drobne ribe (posamezne ribe, ki tehtajo < 1 kg), se kot primarni vzorci vzamejo cele ribe, da se oblikuje sestavljeni vzorec. V primeru, ko dobljeni sestavljeni vzorec tehta več kot 3 kg, so primarni vzorci lahko sestavljeni iz srednjega dela rib, ki so v sestavljenem vzorcu, ki vsak tehta najmanj 100 gramov. Cel del, za katerega se uporablja mejna vrednost, se uporabi za homogenizacijo vzorca.- V primeru, ko lot, ki ga je treba vzorčiti, vsebuje večje ribe (posamezne ribe, ki tehtajo več kot 1 kg), je primarni vzorec sestavljen iz srednjega dela ribe. Vsak primarni vzorec tehta najmanj 100 gramov. V primeru, ko lot, ki ga je treba vzorčiti, vsebuje zelo velike ribe (npr. > 6 kg) in bi jemanje kosa srednjega dela ribe povzročilo znatno gospodarsko škodo, se šteje, da zadostuje jemanje treh primarnih vzorcev, ki vsak tehta najmanj 350 gramov, ne glede na velikost lota."2. Točka 5"Skladnost lota ali sublota s specifikacijo"se nadomesti z naslednjim:"5. Skladnost lota ali sublota s specifikacijoLot je sprejemljiv, če rezultat analitskega preskušanja enkratne analize ne presega ustrezne mejne vrednosti, kakor je določena v Uredbi (ES) št. 466/2001, ob upoštevanju merilne negotovosti.Lot ni skladen z mejno vrednostjo, kakor je določena v Uredbi (ES) št. 466/2001, če rezultat analitskega preskušanja, ki je potrjen s ponovitvijo analize in izračunan kot povprečje najmanj dveh ločenih določitev ob upoštevanju merilne negotovosti brez utemeljenega dvoma, presega mejno vrednost.Merilna negotovost se lahko upošteva v skladu z enim od naslednjih pristopov:- z izračunavanjem razširjene negotovosti z uporabo faktorja zajetja 2, ki pomeni približno 95-odstotno mejo zaupanja,- z določanjem meje odločitve (CCα) v skladu z določbami Odločbe Komisije 2002/657/ES z dne 12. avgusta 2002 o izvajanju Direktive Sveta 96/23/ES o izvajanju analitskih metod in razlagi rezultatov [1] (točka 3.1.2.5 Priloge – primer snovi z določenimi dovoljenimi vrednostmi).Sedanja pravila razlage se uporabljajo za rezultat analitskega preskušanja, dobljen na vzorcu za uradni nadzor. V primeru analize za prepoved in sodne namene se uporabljajo nacionalni predpisi."[1] UL L 221, 17.8.2002, str. 8. Odločba, kakor je bila nazadnje spremenjena z Odločbo 2004/25/ES (UL L 6, 10.1.2004, str. 38).--------------------------------------------------PRILOGA IIPriloga II k Direktivi 2002/69/ES se spremeni na naslednji način:Na koncu točke 2"Strokovne izkušnje"se doda naslednji pododstavek:"Samo za namene te direktive je sprejeta posebna meja določanja (LOQ) posameznega kongenerja, ki pomeni koncentracijo analita v ekstraktu vzorca, ki daje instrumentalni odziv na dveh različnih ionih, ki se spremlja z razmerjem signal/šum 3:1 za manj občutljiv signal in izpolnjuje osnovne zahteve, kot je npr. retenzijski čas, razmerje izotopov po postopku določanja, kakor je opisan v EPA metodi 1613 revizija B."--------------------------------------------------